زین العابدین سجاد میرٹھی

زین العابدین سجاد میرٹھی (1910–1991) ایک ہندوستانی عالم دین اور مؤرخ تھے۔ وہ جامعہ ملیہ اسلامیہ کے شعبہ اسلامیات   کے صدر بھی رہے۔ ان کی مشہور کتاب "تاریخ ملت" دار العلوم دیوبند اور اس سے منسلک مدارس میں داخل نصاب ہے۔

سوانح 
زین العابدین سجاد میرٹھی 1910 میں میرٹھ میں پیدا ہوئے۔ ان کی ابتدائی تعلیم دار العلوم میرٹھ اور جامعہ امداد الاسلام میرٹھ میں ہوئی۔انہوں نے جامعہ الٰہ آباد سے عربی ادب میں بی۔اے کیا اور دار العلوم دیوبند میں انور شاہ کشمیری اور حسین احمد مدنی سے حدیث پڑھی اور 1346 ہجری میں فارغ التحصیل ہوئے۔ زین العابدین سجاد میرٹھی تصوف میں محمود حسن دیوبندی کے برادر نسبتی عبد المومن دیوبندی کے خلیفہ تھے۔

تاجور نجیب آبادی کی درخواست پر میرٹھی، ان کے مجلہ ادبی دنیا کےجوائنٹ ایڈیٹر بنے اور دو سال تک اس سے منسلک رہے۔ بعد میں وہ ندوتہ المصنفین میں شامل ہوئے۔میرٹھی جامعہ ملیہ اسلامیہ میں محمد مجیب کے حسب ایما، تفسیر و تاریخ کے پروفیسر مقرر ہوئے۔ وہ جمعیت علمائے ہند کی مجلسِ عاملہ ،ندوتہ العلماء کی مجلس شوریٰ اور جامعہ علی گڑھ کے شعبہ الہیات  کے رکن تھے۔ انہوں نے 1957 سے 1964 تک میرٹھ سے ماہنامہ الحرم شائع کیا۔ میرٹھی 1962 سے اپنی وفات تک دار العلوم دیوبند کی شوری ٰکے رکن رہے۔
زین العابدین سجاد میرٹھی کا 1991 میں میرٹھ، اترپردیش میں انتقال ہوا۔

تصانیف 
زین العابدین کی تصانیف:
 تاریخ ملت۔ یہ کتاب دار العلوم دیوبند اور اس سے منسلک کئی مدارس میں داخل نصاب ہے۔
 بیان اللسان
 قاموس القرآن
 انتخاب صحاح ستہ
 سیرت طیبہ
 شہید کربلا
 عربی بول چال

حوالہ جات 

بھارت کے سنی علما
جامعہ ملیہ اسلامیہ کا تدریسی عملہ
دیوبندی شخصیات
فاضل جامعہ الہٰ آباد
دار العلوم دیوبند کے فضلا
میرٹھ کی شخصیات
Short description is different from Wikidata